चचेरी भाभी से था युवक का अवैध संबंध, कुएं में शव मिलने से इलाके में मची सनसनी - Dead Body Of Youth Found From Well In Bihar Begusarai Police Suspects Devar Bhabhi Relationship Behind It NODTA | bihar - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी
Updated: October 26, 2019, 1:37 PM IST
कुएं में शव देखे जाने की सूचना मिलने के बाद वहां लोगों की भीड़ इकट्ठा हो गई.
पुलिस इस मामले की छानबीन में जुटी तो यह मामला अवैध संबंध से जुड़ा हुआ प्रतीत होने लगा. बताया जा रहा है कि मृतक प्रदीप कुमार का अपनी ही एक चचेरी भाभी से अवैध संबंध था और पिछले महीने प्रदीप कुमार और उक्त महिला अपने घर से फरार हो गए थे.
Last Updated: October 26, 2019, 1:37 PM IST
बेगूसराय. बिहार (Bihar) के बेगूसराय (Begusarai) में चेरिया बरियारपुर थाना क्षेत्र के अर्जुन टोल में कुएं में एक युवक का शव (Dead Body) मिलने के बाद पूरे क्षेत्र में सनसनी फैल गई. फिर जब लोगों ने पुलिस को इस बात की सूचना दी और पुलिस ने आकर शव को कुएं से बाहर निकाला तो शव की शिनाख्त अर्जुन टोल निवासी अकलू महतों के 24 वर्षीय पुत्र प्रदीप कुमार के रूप में की गई. परिजनों के अनुसार प्रदीप कुमार 24 अक्टूबर की रात्रि से ही घर से गायब था और अब उसका शव बरामद किया गया. पुलिस की तफ्तीश के बाद मामला अवैध संबंध से जुड़ा हुआ बताया जा रहा है.
चचेरी भाभी से था अवैध संबंध
पुलिस ने मृतक प्रदीप कुमार की कमर से एक पिस्टल और छह कारतूस भी बरामद किए हैं. बाद में पुलिस इस मामले की छानबीन में जुटी तो यह मामला अवैध संबंध से जुड़ा हुआ प्रतीत होने लगा. बताया जा रहा है कि मृतक प्रदीप कुमार का अपनी ही एक चचेरी भाभी से अवैध संबंध था और पिछले महीने प्रदीप कुमार और उक्त महिला अपने घर से फरार हो गए थे.
आपराधिक इतिहास भी खंगाल रही पुलिस
बाद में लोगों के द्वारा बुलाने पर दोनों घर वापस आए और इस मामले की पंचायती भी की गई. हाल के दिनों में भी प्रदीप कुमार का उक्त महिला से संपर्क बना हुआ था. अनुमान लगाया जा रहा है कि अवैध संबंध की वजह से ही महिला पक्ष के लोगों ने प्रदीप कुमार की हत्या कर शव को कुएं में फेंक दिया. लेकिन पुलिस प्रदीप कुमार के पास हथियार मिलने की वजह से मृतक का आपराधिक इतिहास भी खंगालने का प्रयास कर रही है.
रंजीश की वजह से भी हत्या का शक
बेगूसराय के मुख्यालय डीएसपी कुंदन कुमार सिंह ने बताया कि मृतक भी अपराधी प्रवृत्ति का हो सकता है और किसी रंजिश की वजह से ही इसकी हत्या की गई हो. फिलहाल पुलिस इस पूरे मामले की जांच में जुट गई है. पुलिस तफ्तीश पूरी होने के बाद ही पता चल पाएगा कि प्रदीप कुमार की हत्या के पीछे किन लोगों का हाथ है और प्रदीप कुमार की हत्या अवैध संबंध की वजह से या आपराधिक घटनाओं की वजह से की गई है.
देखा जाए तो पिछले 15 घंटों के दौरान जिले में अलग-अलग जगह पर अपराधियों ने एक महिला की हत्या कर शव को पेड़ से लटका दिया तो वहीं युवक की हत्या कर शव को कुएं में फेंक दिया. हाल के दिनों में बेगूसराय में अपराधियों के द्वारा लगातार हत्या जैसी बड़ी घटना को अंजाम दिया जा रहा है. निश्चित रूप से हत्या की घटनाओं की वजह से पुलिस की कार्यशैली पर भी सवाल खड़े हो रहे हैं.
एक्टर पंकज त्रिपाठी ने गांव में लगाए पेड़-पौधे, दोस्तों को खुद से बना के खिलाया लिट्टी चोखा
First published: October 26, 2019, 1:37 PM IST